**Revolta mea din mine**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu mine însumi am pornit

Pe viață și pe moarte

Lupta-n care îmbrâncit

Am trecut prin geamuri sparte

Eu însumi mă lupt cu mine

Și mă vreau biruitor

După legile divine

Să fiu om căci sunt dator

Am căzut de atâtea ori

Nu luptând doar pentru mine

Ci-n ai dragostei fiori

Am luptat pentru oricine

Chiar sub aripa credinței

Eu ascult de Dumnezeu

Scopul scump al biruinței

De azi să-l dețin mereu

05-11-2015 Mănăștur Cluj